ΑΠΟΦΑΣΗ ΤΟΥ ΔΙΚΑΣΤΗΡΙΟΥ ΤΗΣ 3ΗΣ ΜΑΡΤΙΟΥ 1982. - ALPHA STEEL LTD. ΚΑΤΑ ΕΠΙΤΡΟΠΗΣ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΣΥΣΤΗΜΑ ΠΟΣΟΣΤΩΣΕΩΝ ΠΑΡΑΓΩΓΗΣ ΧΑΛΥΒΑ. - ΥΠΟΘΕΣΗ 111/81.



Συλλογή της Νομολογίας του Δικαστηρίου 1982 σελίδα 00785



Διάδικοι

Αντικείμενο της υπόθεσης

Σκεπτικό της απόφασης

Απόφαση για τα δικαστικά έξοδα

Διατακτικό



Διάδικοι

Στήν υπόθεση 111/81 ,

ALPHA STEEL LTD ., μέ εδρα τό Λονδίνο , 2 Raymond Buildings , Gray’s Inn , εκπροσωπουμένη από τόν Andre Elvinger , δικηγόρο Λουξεμβούργου καί αντίκλητό της , 15 , Cote-d’Eich ,

προσφεύγουσα ,

κατά

ΕΠΙΤΡΟΠΗΣ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ , εκπροσωπουμένης από τόν νομικό της σύμβουλο Michel van Ackere , επικουρούμενο από τόν Frank Benyon , μέλος τής νομικής της υπηρεσίας , καί μέ αντίκλητο τόν Oreste Montalto , μέλος τής νομικής της υπηρεσίας , κτίριο Jean Monnet , Plateau du Kirchberg , Λουξεμβούργο ,

καθ’ ης ,

Αντικείμενο της υπόθεσης

πού έχει ως αντικείμενο τήν ακύρωση ατομικής αποφάσεως τής Επιτροπής περί τού καθορισμού ποσοστώσεων γιά ορισμένα προϊόντα σιδηρουργίας ( άρθρο 33 τής συνθήκης ΕΚΑΧ ),

Σκεπτικό της απόφασης

1 Μέ δικόγραφο , πού κατέθεσε στήν γραμματεία τού Δικαστηρίου στίς 8 Μα ΐου 1981 η κατά τό αγγλικό δίκαιο εταιρεία Alpha Steel Ltd , ήσκησε δυνάμει τού άρθρου 33 παράγραφος 2 τής συνθήκης ΕΚΑΧ προσφυγή ακυρώσεως κατά τής ατομικής αποφάσεως τής Επιτροπής , τής 6ης Απριλίου 1981 , περί καθορισμού ποσοστώσεων στήν παραγωγή τής προσφευγούσης κατά τό δεύτερο τρίμηνο τού 1981 , η οποία εξεδόθη κατ’ εφαρμογή τής αποφάσεως ΕΚΑΧ 2794/80 τής Επιτροπής , τής 31ης Οκτωβρίου 1980 ( ΕΕ ειδ . έκδ . 13/010 , σ . 50 ).

2 Πρός υποστήριξη τής ελλείψεως νομιμότητος τής γενικής αποφάσεως 2794/80 , τήν οποία προέβαλε κατά πρώτο λόγο , η προσφεύγουσα υποστηρίζει οτι η Επιτροπή ώφειλε νά εξετάσει τήν αναγκαιότητα λήψεως τών μέτρων εμπορικής πολιτικής , πού προβλέπονται στό άρθρο 74 τής συνθήκης ΕΚΑΧ , κατά τόν ίδιο χρόνο πού εξήταζε τήν δυνατότητα θεσπίσεως συστήματος ποσοστώσεων . Επί πλέον , υποστηρίζει οτι η γενική απόφαση δέν συνάδει πρός τό άρθρο 58 παράγραφος 2 τής συνθήκης ΕΚΑΧ , κατά τό οποίο οι ποσοστώσεις οφείλουν νά καθορίζονται «επί ευλόγου βάσεως» . Η προσφεύγουσα παραπονείται επίσης κατά τής γενικής αποφάσεως , διότι δέν λαμβάνει ως αναφορά τήν περίοδο μεταξύ Ιουλίου 1977 καί Ιουνίου 1980 καί επικρίνει τίς διατάξεις τού άρθρου 4 , παράγραφος 3 αυτής τής αποφάσεως επειδή εθεσπίσθησαν μέ τόν σκοπό νά ευνοήσουν μία συγκεκριμένη επιχείρηση εισάγουσες διάκριση σέ βάρος τών νέων επιχειρήσεων . Η προσφεύγουσα επικρίνει τέλος τό γεγονός οτι τά ευεργετήματα τού άρθρου 4 παράγραφος 3 επιφυλάσσονται στίς επιχειρήσεις πού συμμετείχαν σέ ενα πρόγραμμα εκουσίας παραδόσεως , πράγμα πού παραβιάζει τήν αρχή «nulla poena sine lege» καί τήν αρχή τής δικαιολογημένης εμπιστοσύνης τών διοικουμένων .

3 Η προσφεύγουσα προβάλλει κατά δεύτερο λόγο , οσον αφορά τήν ατομική απόφαση τής 6ης Απριλίου 1981 , οτι η Επιτροπή ώφειλε νά τής χορηγήσει τό ευεργέτημα τής παραγράφου 3 τού άρθρου 4 τής γενικής αποφάσεως , η οποία απαιτεί τήν συμμετοχή τής επιχειρήσεως μεταξύ Ιουλίου 1977 καί Ιουνίου 1980 στά προγράμματα παραδόσεως πού καθώρισε η Επιτροπή , καθώς καί οτι ο καθορισμός τού προγράμματος ως πρός αυτή τήν επιχείρηση εστηρίχθη στό έτος 1974 . Επί πλέον θεωρεί οτι η Επιτροπή ώφειλε νά εφαρμόσει τό άρθρο 14 τής γενικής αποφάσεως λαμβάνοντας υπ’ όψη τήν ικανότητα παραγωγής καί όχι τήν πραγματική παραγωγή καί νά τής χορηγήσει υψηλότερη ποσόστωση .

4 Οι λόγοι πού προεβλήθησαν ανωτέρω ειναι κατ’ ουσίαν οι ίδιοι μέ εκείνους πού προεβλήθησαν από τήν προσφεύγουσα στήν υπόθεση 14/81 , η οποία αφορά προσφυγή ακυρώσεως τής αποφάσεως τής Επιτροπής , πού καθορίζει τίς ποσοστώσεις τής προσφευγούσης γιά τό πρώτο τρίμηνο τού 1981 . Τά νομικά ζητήματα πού εξετάσθησαν στό πλαίσιο τής υποθέσεως 14/81 ταυτίζονται μέ τά ζητήματα πού ανακύπτουν στήν προκειμένη υπόθεση .

5 Μέ σημερινή απόφαση τό Δικαστήριο εξήτασε αυτούς τούς ισχυρισμούς καί τούς απέρριψε ως αβάσιμους . Γιά τούς ίδιους λόγους πρέπει νά απορριφθεί καί η παρούσα προσφυγή .

Απόφαση για τα δικαστικά έξοδα

Επί τών δικαστικών εξόδων

6 Κατά τό άρθρο 69 παράγραφος 2 τού κανονισμού διαδικασίας , ο ηττώμενος διάδικος καταδικάζεται στά δικαστικά έξοδα .

7 Επειδή η προσφεύγουσα ηττήθη , πρέπει νά καταδικασθεί στά δικαστικά έξοδα .

Διατακτικό

Διά ταύτα

ΤΟ ΔΙΚΑΣΤΗΡΙΟ

κρίνει καί αποφασίζει :

1 ) Απορρίπτει τήν προσφυγή .

2)Καταδικάζει τήν προσφεύγουσα στά δικαστικά έξοδα .